LT ECB -PUBLIC  
 
EUROPOS CENTRINIS  BANK AS NUOMONĖ  
2016  m. sausio 20 d. 
dėl grynųjų pinigų tvarkytojų veiklos priežiūros ir admi nistracinių priemonių ir sankcij ų taikymo   
(CON/2016/ 2) 
 
Įžanga ir teisinis pagrindas  
2015 m. lapkričio 30 d. Europos Centrinis Bankas (ECB) gavo Lietuvos  Respublikos  finansų ministerijos 
prašymą pateikti nuomonę dėl įstaty mo, kuriuo iš dalies keičiamas ir papildomas Lietuvos banko 
įstatymas , projekto (toliau –  įstatym o projektas).  
ECB kompetencija teikti nuomonę grindžiama Sutarties dėl Europos Sąjungos veikimo 127 straipsnio 4 
dalimi ir 282 straipsnio 5 dalimi  ir Tarybos sprendimo 98/415/EB1 2 straipsnio 1 dalies pirmąja, antrąja ir 
trečiąja įtraukomis, kadangi įstaty mo projektas susijęs su valiutos klausimais, mokėjimo priemonėmis ir  
Lietuvos banku. Vadovaudamasi Europos Centrinio Banko darbo reglamento 17 straipsnio 5 dalies pirmu 
sakiniu, Valdančioji taryba priėmė šią nuomonę.  
 
1. Įstatymo  projekto tikslas  
1.1. Tarybos reglamento (EB) Nr.  1338/20012, Europos Parlamento ir Tarybos reglamento (ES) 
Nr. 1210/20103 bei  Europos Centrinio Banko sprendimo ECB/2010/144 reikalavimai Lietuvoje buvo 
iš dalies įgyvendinti  Lietuvos banko valdybos nutarimu Nr. 03- 162, kuriuo nustatytas  eurų 
banknotų ir monetų autentiškumo ir tinkamumo apyvartai tikrinimo ir jų pakart otinio išleidimo į 
apyvartą tvarkos aprašas5.  
1.2. Pagrindinis įstatymo projekto tikslas – visapusiškiau įgyvendinti minėtų Sąjungos teisės aktų 
reikalavimus . Todėl įstatymo projekte: a) aiškiai išdėstomos Lietuvos banko teisės ir pareigos 
prižiūrint  kaip gry nųjų pinigų tvarkytojai vykdo reikalavimus dėl eurų banknotų ir monetų 
autentiškumo ir tinkamumo apyvartai tikrinimo ir pakartotinio išleidimo į apyvartą bei b) nustatomos 
priemonės, užtikrinančios, kad pažeidus šiuos reikalavimus, taikomos veiksmingos, pr oporcingos ir 
atgrasančios priemonės.     
                                                 
1  1998 m. birželio 29 d. Tarybos sprendimas 98/415/EB dėl nacionalinių institucijų konsultavimosi su Europos 
Centriniu  Banku teisės akto projekto nuostatų klausimais (OL L 189, 1998 7 3, p. 42).  
2  2001 m. birželio 28 d. Tarybos reglamentas (EB) Nr. 1338/2001, nustatantis priemones, būtinas euro apsaugai nuo padirbinėjimo (OL L181,  2001 7 4, p. 6).  
3  2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, 2010 12 22, p. 1).  
4  2010 m. rugsėjo 16 d. Europos Centrinio Banko sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (OL L 267, 2010 10 9, p. 1).  
5  2014 m. rugsėjo 16 d.  Lietuvos banko valdybos nutarimas Nr. 03- 162 dėl eurų banknotų ir monetų autentiškumo ir 
tinkamumo apyvartai tikrinimo ir jų pakartotinio išleidimo į apyvartą tvarkos aprašo patvirtinimo (Teisės aktų registras,  
2014 m. rugsėjo 22 d., Nr . 2014- 12683) . 
ECB -PUBLIC  
2 1.3. Pažeidimus padariusiems asmenims įstatymo projekte nustatoma  konkreti  sankcij ų tvarka. Pagal 
įstatymo projekto 477 straipsnio 6 dalį Lietuvos bankas turi teisę skir ti ūkio subjektams iki 10 
procentų bendrųjų metini ų pajamų ir  fiziniams asmenims iki 50 000 eurų dydžio administracines 
baudas.  
 
2. Bendros pastabos  
2.1. ECB pažymi, kad Lietuvos bankas  su juo jau konsultavosi dėl  Lietuvos banko valdybos nutarimo 
Nr. 03- 162, kai jis buvo projekto stadijoje.6 Kai kurios tos konsultacijos metu pateiktos ECB 
nuomonės pastabos taip pat yra taikytinos įstatymo projektui.  
2.2. ECB nuomone, būtina, kad kiekvieno teisės akto projekte būtų laikomasi Sąjungos teisės 
viršenybės ir tiesioginio taikymo principų eurų banknotų ir monetų autentiškumo tikrinimo ir 
apyvartai netinkamų eurų banknotų ir monetų tvarkymo srityje. Siekiant nuoseklumo, ECB teikia 
pirmenybę tiesioginių nuorodų į Reglamentą (EB) Nr. 1338/2001, Reglamentą (ES) Nr. 1210/2010 
ir Sprendimą ECB/2010/14 naudojimui nacionalinės teisės  aktuose arba jų nuostatų perkėlimui be 
jokių pakeitimų ar papildymų7. 
2.3. Savo a nkstesnėje nuomonėje8 ECB pažymėjo, kad nacionalinė sankcijų ir atskaitomybės tvarka ne 
visapusiškai atspindėjo Reglamentą (EB ) Nr. 1338/2001 ir Sprendimą  ECB/2010/14,  kiek tai su siję 
su įvairove sankcijų, kurios gali būti taikomos už pareigos atlikti eurų banknotų ir monetų 
autentiškumo ir tinkamumo apyvartai tikrinimą prieš jų išleidimą į apyvartą nevykdymą.  Be to, ECB 
pažymėjo, kad Lietuvos teisės aktuose nenumatyta skirti administracinių sankcijų (baudų) ūkio 
subjektams.   
2.4. ECB pritaria įstatymo projektui, kuriame atsižvelgta į šias pastabas ir nustatyta atgrasančių sankcijų tvarka pažeidimus padariusiems grynųjų pinigų tvarkytojams. ECB  yra įsitikinęs, kad 
įstatymo projekto nuostatos  prisideda prie eurų banknotų ir monetų apyvartoje apsaugos ir taip 
palaiko visuomenės pasitikėjimą  eurų banknotais ir monetomis.  
2.5. ECB laikosi nuomonės, kad sankcijų skyrimo tvarkų valstybėse narėse, kurios su derino savo teisę 
su Reglamentu (EB) Nr. 1338/2001 ir su Sprendimu ECB/2010/14, suderinimas  gali būti 
naudingas tiek, kiek šiame sprendime ECB nustatytos procedūros yra vienodai taikomos visiems 
euro zonoje esantiems grynųjų pinigų tvarkytojams
9. ECB šiuo  klausimu mano, kad svarbu, jog 
nacionalinės valdžios institucijos prisidėtų prie vienodų sąlygų nustatymo grynųjų pinigų 
tvarkytojams, patenkantiems į Reglamento  (EB) 1338/2001 taikymo sritį, nepažeidžiant : a) grynųjų 
pinigų ciklo ypatumų ir grynųjų pini gų tvarkytojų organizacijos nacionaliniu lygiu; ir b) jų teisės 
sistemų finansinių sankcijų lygių nuoseklumo.         
 
                                                 
6  Žr. Nuomonę CON/2014/65. Visos ECB nuomonės skelbiamos ECB interneto svetainėje www.ecb.europa.eu.  
7  Žr. Nuomonės CON/2014/65 2.2 punktą.  
8  Žr. Nuomonės CON/2014/65 6.3 punktą.  
9  Žr. Nuomonės CON/2010/87 3.4  punktą.  
ECB -PUBLIC  
3 3. Konkrečios pastabos  
3.1. Pagal įstatymo projektą, kai nustatoma, kad grynųjų pinigų tvarkytojas pažeidžia atitinkamus 
Sąjungos teisės aktus, ta ip pat ECB teisės aktus, arba įstatymo projekto nuostatas, Lietuvos 
bankas, be kita ko, grynųjų pinigų tvarkytojui gali uždrausti pakartotinai išleisti į apyvartą tam tikrų 
serijų ir nominalų eurų banknotus ar monetas  iki tol, kol neištaisoma pažeidimą suk ėlusi padėtis10. 
ECB dar kartą pabrėžia, kad kai Lietuvos bankas tokioje situacijoje uždraudžia pakartotinį išleidimą 
į apyvartą, jis tai daro ECB vardu11. 
3.2.  Tam,  kad užtikrintų, jog baudos turėtų atgrasantį poveikį , maksimalus baudos dydis turėtų būti 
suma, kuri grynųjų pinigų tvarkytojus veiksmingai atgrasytų  nuo jų pareigų pažeidimo12.  Šiuo 
požiūriu ECB pritaria įstatymo projekto nuostatai, kuri suteikia teisę Lietuvos bankui , nepaisant 
įstatymo projekte nustatytų didžiausio dydžio baudų, skirti baudą iki d vigubo neteisėtai gautų 
pajamų, kitokios turtinės naudos, išvengtų nuostolių arba dėl pažeidimo padarytos žalos dydžio.    
 
Ši nuomonė bus skelbiama ECB interneto svetainėje.  
 
 
Priimta Frankfurte prie Maino 2016 m. sausio 20 d. 
 
[parašas]  
 ECB Pirmininkas  
Mario DRA GHI 
                                                 
10  Įstatymo projek to 477 1 dalies  1 punktas.  
11  Vadovaujantis Sprendimo ECB/2010/14 10 straipsnio 3 dalimi.   
12  Žr. Nuomonės CON/2011/105 4.2  punktą.